PolyAgent/wiki_georgian_en_parallel_20231101 huggingface dataset:
გიგი ადამაშვილი

გიგი ადამაშვილი (დ. 23 სექტემბერი, 1998, თბილისი) — ქართველი მუსიკოსი და მომღერალი.
გიგი საზოგადოებამ პროექტ „X ფაქტორიდან“ გაიცნო. მისი მუსიკა მოიცავს ინდი, აკუსტიკურ მუსიკასა და ჯაზს. მან პირველი სინგლი „Yellow Kites“ გამოუშვა 2019 წლის აპრილში. 2019 წლის მაისში გამოუშვა მუსიკალური ვიდეო რგოლი, სიმღერით „BABI“, რომელიც მუსიკოს თამარ ბაბილუას მიუძღვნა. სიმღერა ფრანგულ მუსიკალურ პლატფორმა „ClapCharts“-ის ახალი სიმღერების ჩარტებში მოხვდა და პირველი ადგილი დაიკავა.
ბიოგრაფია
ადრეული წლები
გიგი ადამაშვილი დაიბადა თბილისში, 1998 წლის 23 სექტემბერს. მუსიკით პირველად დაინტერესედა 11 წლის ასაკში, როდესაც დედამ გიტარაზე დაკვრა ასწავლა.
12 წლის ასაკში დაიწყო სიმღერა და მონაწილეობა მიიღო თინეიჯერულ კონკურსში „New Star 2012“, სადაც პირველი ადგილი დაიკავა.
2015-2016: იქს ფაქტორი
2015 წელს, 16 წლის ასაკში, გიგი ადამაშვილმა მონაწილეობა მიიღო უკრაინის „X ფაქტორში“, სადაც ბობ დილანის სიმღერა „Make You Feel My Love“ შეასრულა, მის გამოსვლას საკმაოდ დიდი გამოხმაურება მოჰყვა.
2016 წელს, გიგიმ მონაწილეობა მიიღო საქართველოს „X ფაქტორში“, სადაც შეასრულა კრის აიზეკის სიმღერა „Wicked Game“. საბოლოოდ მან კონკურსში მეორე ადგილი დაიკავა.
2017-დღემდე: ტურნე საქართველოში და „ოქროს ტალღა“
2016 წლის ოქტომბერიდან 2017 წლის ივნისამდე ჩაატარა ტურნე საქართველოს მასშტაბით და 20 ზე მეტ ქალაქში გამართა სოლო კონცერტები. 2018 წელს წარდგენილი იყო, მუსიკალური დაჯილდოვების ცერემონიაზე „ოქროს ტალღა 2018“, სადაც მან გამოკითხვაში 103, 078 ხმით, ნომინაციაში „ინტერნეტ რჩეული“ გაიმარჯვა. 2019 წლის აპრილში გამოუშვა პირველი სინგლი „Yellow Kites“,
რესურსები ინტერნეტში
სქოლიო
თბილისში დაბადებულები
დაბადებული 23 სექტემბერი
დაბადებული 1998
ქართველი მომღერლები
ქართველი ჯაზ-მომღერლები
ინდი მუსიკოსები
გიგი
პესკოვა-სკალა

პესკოვა-სკალა (პატარა ძაღლის კლდე) — კირქვის კლიფი მდინარე პრადნიკის ხეობაში, (პოლონეთი). ცნობილია იქ არსებული რენესანსის ეპოქის ციხეს-სიმაგრით. ის მდებარეობს ოიცოვსკის ეროვნული პარკის საზღვარზე, კრაკოვიდან ჩრდილოეთით 27 კილომეტრში, სოფელ სულოშოვას ახლოს. ციხეს-სიმაგრე პირველად 1315 წლამდე როგორც „castrum Peskenstein“-ი მოხსენებულია მეფე ვლადისლავ ლოკიტეკის ლათინურ დოკუმენტებში.
გალერეა
რესურსები ინტერნეტში
პოლონეთის მუზეუმები
𐊯

𐊯 — კარიული დამწერლობის ასო.
რესურსები ინტერნეტში
Graphemica (𐊯)
კარიული ასოები
ცემერი

ცემერი — კომუნა გერმანიის ფედერაციულ რესპუბლიკაში, რაინლანდ-პფალცის მხარეში.
ცემერი შედის ტრირ-ზაარბურგის შემადგენლობაში. ექვემდებარება ტრირის ადმინისტრაციას. მოსახლეობა შეადგენს 2 836 კაცს (2010 წლის 31 დეკემბრის მონაცემებით). უჭირავს 24,38 კმ² ფართობი. ოფიციალური კოდი — 07 2 35 151.
ცემერი დაიყოფა 4 რაიონად.
ცემერში, ადგილობრივი მცხოვრებნი ლაპარაკობენ მოზელის ერთ-ერთ ფრანკული დიალექტზე.
რესურსები ინტერნეტში
ცემერი
გერმანიის ქალაქები
მერილენდი

მერილენდი — შტატი აშშ-ში, მდებარეობს სამხრეთ ატლანტიკურ რეგიონში. სახელი ეწოდა ჩარლზ I-ის მეუღლის, დედოფალ ანრიეტა-მარის პატივსაცემად. 1634 წელს შეიქმნა კოლონია, 1788-დან აშშ-ს შტატია.
ფართობი – 32 160 კმ², წყლის პროცენტული რაოდენობა–21%.
მოსახლეობა - 5,535 ათასი (თეთრი 70,5 %, აფროამერიკელი 24,6 %, აზიელი 2,5 %, ლათინურამერიკელი 2,3 %).
ქალაქის მოსახლეობა - 80,3 %.
ქალაქები – ანაპოლისი (დედაქალაქი), 33 234, ბალტიმორი, 675 ათასი, დანდალკი, 66 ათასი.
თავისებურებები - ბალტიმორის ყურე, აშშ-ს საზღვაო აკადემია ანაპოლისში, ისტორიული ფორტი მაკ-ჰენრი.
ცნობილი ადამიანები – ედგარ ალან პო, ჰარიეტ ტაბმენი, აპტონ სინკლერი, ბილი ჰოლიდეი.
სქოლიო
აშშ-ის შტატები
დონა სტრიკლენდი

დონა სტრიკლენდი
დონა თეო სტრიკლენდი (დ. 27 მაისი, 1959, გველფი, ონტარიო, კანადა) — კანადელი ფიზიკოსი, ნობელის პრემიის ლაურეატი ფიზიკის დარგში (2018, არტურ ეშკინთან და ჟერარ მურუსთან ერთად). სტრიკლენდმა და მურუმ პრემია მიიღეს ჩირპირებული იმპულსების გაძლიერების (chirped pulse amplification, CPA) მეთოდის შექმნისთვის. ამ მეთოდით შესაძლებელია მაღალი ენერგიის მქონე მოკლე ლაზერის პულსების მიღება. მარი კიურის (1903) და მარი გეპერტ-მაიერის (1963) შემდეგ გახდა მესამე ქალი, რომელიც დაჯილდოვდა ნობელის პრემიით ფიზიკის დარგში.
ბიოგრაფია
დონა სტრიკლენდი დაიბადა 1959 წელს ქალაქ გველფში (ონტარიო, კანადა). მამა იყო ელექტროინჟინერი, დედა — ინგლისურის მასწავლებელი. დაამთავრა მაკმასტერის უნივერსიტეტის (ჰამილტონი, ონტარიო) საბაკალავრო პროგრამა საინჟინრო ფიზიკაში 1981 წელს, შემდეგ დოქტურანტურა ჟერარ მურუს ხელმძღვანელობით როჩესტერის უნივერსიტეტში (როჩესტერი, ნიუ იორკი, აშშ) 1989 წელს. განსაკუთრებით დაინტერესებული იყო ოპტიკური ფიზიკის მიმართულებით. 1988 წლიდან 1991 წლამდე იყო კანადის ეროვნული კვლევითი საბჭოს ასოცირებული მკვლევარი, 1991 წლიდან 1992 წლამდე კი მუშაობდა ლივერმორის (კალიფორნია, აშშ) ეროვნული ლაბორატორიის ლაზერის განყოფილებაში. 1992 წლიდან 1997 წლამდე იყო პრინსტონის უნივერსიტეტის ფოტონიკისა და ოპტიკურ-ელექტრონული მასალების მაღალტექნოლოგიური ცენტრის ტექნიკური გუნდის წევრი. 1997 წლიდან მუშაობს ოპტიკური ფიზიკის მიმართულებით ვატერლოოს უნივერსიტეტში (ვატერლოო, ონტარიო), სადაც ჯერ ასოცირებული, შემდეგ კი სრული პროფესორის პოზიცია მიიღო. უკანასკნელ პოზიციაზე განაცხადი მხოლო ნობელის პრემიის მიღების შემდეგ შეიტანა.
2018 წელს სტრიკლენდმა და ყოფილმა სამეცნიერო ხელმძღვანელმა ჟერარ მურუმ გაიყვეს ნობელის პრემია ფიზიკაში; პრემიის მეორე ნახევარი მიეკუთვნა არტურ ეშკინს ოპტიკური პინცეტის შექმნისთვის. კვლევა, რომლისთვისაც სტრიკლენდი და მურუ დაჯილდოვდნენ, 1985 წელს გამოქვეყნდა; ეს სტრიკლენდის პირველი სამეცნიერო პუბლიკაცია იყო. ორმა მეცნიერმა იპოვა გზა, რომ გადაელახათ ლაზერების განვითარებისთვის არსებული დაბრკოლება: ლაზერის მოკლე პულსის შემდგომი გაძლიერება ვერ ხერხდებოდა ლაზერული სისტემის დაზიანების გარეშე. სტრიკლენდმა და მურუმ შექმნეს ჩირპირებული იმპულსების გაძლიერების ტექნიკა, რომელიც ულტრამოკლე, მაღალი ინტენსივობის ლაზერული პულსების გენერირების საშუალებას იძლეოდა. ამან საფუძველი ჩაუყარა ახალი თაობის მძლავრი ლაზერული სისტემების შექმნას, რომელიც გამოიყენება მედიცინასა და მრეწველობაში. 2019 წელს სტრიკლენდმა მიიღო კანადის ერთ-ერთი ყველაზე მაღალი სახელმწიფო ჯილდო — კანადის ორდენი.
დონა სტრიკლენდს ჰყავს მეუღლე, ელექტროინჟინერი დუგლას დიკაარი და ორი შვილი, რომელთაგან ქალიშვილმა ჰანამ აირჩია ასტროფიზიკოსის, ვაჟმა ადამმა კი სამსახიობო კარიერა. ეწინააღმდეგება მეცნიერებაში გენდერული როლების ხაზგასმას და ერთ-ერთ ინტერვიუში განაცხადა: „საკუთარ თავს მივიჩნევ მეცნიერად და არა ქალად მეცნიერებაში“.
სქოლიო
დაბადებული 1959
დაბადებული 27 მაისი
კანადელი ფიზიკოსები
ნობელის პრემიის ლაურეატები ანბანის მიხედვით
გუტაპერჩის ხე

გუტაპერჩის ხე — ზოგადი სახელწოდება სხვადასხვა მცენარისა, რომელთა რძეწვენი შეიცავს გუტაპერჩს. უფრო ხშირად გუტაპერჩის ხეს უწოდებენ საპიტისებრთა ოჯახის ორი გვარის — -ისა და -ს სახეობებს, რომლებიც უმთავრესად ინდომალაის ოლქშია გავრცელებული.
იხილეთ აგრეთვე
გუტაპერჩოვანი მცენარეები
ლიტერატურა
მცენარეები
NGC 501

NGC 501 — გალაქტიკა თევზების თანავარსკვლავედში. აღმოჩენის თარიღია 1856 წლის 28 ოქტომბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
ანა ვან ეგმონტი

ანა ვან ეგმონტი (დ. მარტი, 1533 — გ. 24 მარტი, 1558) — ნიდერლანდელი დიდგვაროვანი. ორანის პრინცესა 1551-1558 წლებში როგორც ვილემ ორანელის პირველი მეუღლე.
ბიოგრაფია
ანა დაიბადა გრავში, ადგილობრივი დიდებულის, მაქსიმილიან ვან ეგმონტისა და მისი ცოლის, ფრანსუაზ დე ლანიოს ქალიშვილი. 1548 წელს, მამის უვაჟოდ გარდაცვალების შემდეგ იგი გახდა ბურენის, ეგმონტის, ლირდამისა და ლინგენის გრაფინია.
1551 წლის 6 ივლისს ცოლად გაჰყვა ორანის პრინც ვილემს, რომელთანაც ბედნიერ ქორწინებაში სამი შვილი გააჩინა:
მარია (1553-1555), გარდაიცვალა მცირეწლოვანი;
ფილიპს ვილემი (1554-1618), ორანის პრინცი 1584-1618 წლებში, ცოლად შეირთო ელეონორ დე ბურბონი, მაგრამ შვილები არ ჰყოლია;
მარია (1556-1616), ცოლად გაჰყვა ჰოენლოჰ-ლანგენბურგის გრაფ ფილიპეს, მაგრამ შვილები არ ჰყოლია;
ანა გარდაიცვალა 1558 წლის 24 მარტს ქალაქ ბრედაში, სრულიად მოულოდნელად, 25 წლის ასაკში. ამის შემდეგ ვილემი კიდევ სამჯერ დაქორწინდა და სამივე ცოლთან სულ ცამეტი შვილი შეეძინა.
ლიტერატურა
Olaf Mörke: Wilhelm von Oranien (1533–1584). Fürst und „Vater“ der Republik. Kohlhammer, Stuttgart 2007.
P. L. Müller: Egmont, Maximilian von. In: Allgemeine Deutsche Biographie (ADB). Band 3, Duncker & Humblot, Leipzig 1876, S. 584 f. (dort als Tochter erwähnt)
Johan Brouwer: Philips Willem, de Spaanse Prins van Oranje. Meulenhoff, Amsterdam 1987
დაბადებული 1533
გარდაცვლილი 24 მარტი
გარდაცვლილი 1558
ორანის პრინცესები
რეკასი

რეკასი — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ლა-საგრის კომარკის შემადგენლობაში. ფართობი — 31 კმ². მოსახლეობა — 4504 კაცი (2020 წ.).
იხილეთ აგრეთვე
ტოლედოს მუნიციპალიტეტები
რესურსები ინტერნეტში
რეკასის მუნიციპალიტეტის ოფიციალური საიტი
სქოლიო
ტოლედოს მუნიციპალიტეტები
მოლამაჰარამლი

მოლამაჰარამლი — სოფელი აზერბაიჯანში, ფუზულის რაიონში.
რესურსები ინტერნეტში
ფუზულის რაიონის სოფლები
ნინო დორეული

ნინო დორეული (დ. 13 ნოემბერი, 1935) — ქართველი გეოგრაფი და მეცნიერი.
ნინო დორეული დაიბადა ქალაქ თბილისში.
1959 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ეკონომიკური გეოგრაფიის სპეციალობით. 1961-1964 წლებში ასპირანტურის კურსი გაიარა ვახუშტი ბაგრატიონის სახელობის გეოგრაფიის ინსტიტუტში, რის შემდეგ მუშაობა დაიწყო ამავე ინსტიტუტში. აქვს 50-ზე მეტი სამეცნიერო ნაშრომი, რომლებიც ეძღვნება მოსახლეობის გეოგრაფიის და მომსახურე სფეროს დარგების განვითარების საკითხებს. ასევე, მისი ნაშრომები ეხება საქართველოს შიდა და საგარეო ვაჭრობის პრობლემებს. მონაწილეობა მიიღო 13-მდე კოლექტიურ მონოგრაფიაში. ნინო დორეული არის გეოგრაფიულ მეცნიერებათა კანდიდატი და უფროსი მეცნიერი თანამშრომელი.
ლიტერატურა
ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003., გვ.113-114
რესურსები ინტერნეტში
დაბადებული 1935
დაბადებული 13 ნოემბერი
ქართველი გეოგრაფები
კოლიმა (ვულკანი)

კოლიმა (ვულკანი)
კოლიმა — დღესდღეობით ერთ-ერთი ყველაზე აქტიური ვულკანი ჩრდილოეთ ამერიკაში. მდებარეობს მექსიკაში. 1576 წლიდან დღემდე, 40-ზე მეტჯერ ამოიფრქვა.
ვულკანის ერთი ნაწილი მდებარეობს მექსიკის კოლიმას შტატში, ხოლო მეორე ნაწილი ხალისკოს შტატში, ტრანს-მექსიკური ვულკანური სარტყელის დასავლეთ ნაწილში, ქალაქ მეხიკოდან 485 კმ-ით დასავლეთით და გვადალახარიდან 125 კმ-ით სამხრეთით. ვულკანური კომპლექსი ორ მწვერვალს მოიცავს: ნევადო-დე-კოლიმას (4330 მ) რომელიც ჩამქრალია და ვოლკან-კოლიმას (3860 მ). ისინი ერთმანეთისგან 5 კმ-თ არიან დაშორებულნი.
ბოლო მნიშვნელოვანი ამოფრქვევა, რომელიც უდიდესი იყო უკანასკნელი წლების განმავლობაში, დაფიქსირდა 2005 წლის 8 ივნისს.
გალერეა
რესურსები ინტერნეტში
Universidad de Colima, Observatorio Vulcanológico
Universidad de Colima, Centro de Intercambio e Investigación en Vulcanología (in English and Spanish)
Experiments at Colima by the Alaska Volcano Observatory
მექსიკის ვულკანები
ნიდერ-რაინი

ნიდერ-რაინი — მდინარე სამხრეთ ნიდერლანდებში, რაინი-მაასი-შელდის დელტის ფარგლებში. წარმოადგენს რაინის ერთ-ერთ მთავარ ტოტს. სათავე აქვს სოფელ ანგერენის რაიონში, საიდანაც დასავლეთის მიმართულებით მიედინება. ერთვის მდინარე ლეკს. თუკი კაშხალი დახურულია მდინარის წყლის ხარჯი უდრის 25 მ³/წმ-ს. მაქსიმალური წყლის ხარჯი შეადგენს 500 მ³/წმ-ს (გახსნილი კაშხლის შემთხვევაში). ნაპირზე მდებარეობს ქალაქი არნემი.
იხილეთ აგრეთვე
ნიდერლანდების მდინარეების სია
რესურსები ინტერნეტში
ნიდერ-რაინი და ლეკი – ინფორმაცია
ნიდერლანდების მდინარეები
Arin, Armenia

Arin, Armenia
Arin is a village in the Vayk Municipality of the Vayots Dzor Province of Armenia. It is situated 22 km southeast of the Province center, at an elevation of 1630 m above sea level. The village shares its borders with Herher to the northeast, Malishka to the northwest, and Azatek to the south. 3 km northeast of the village is the volcanic center Dali Tapa, which destroyed the city of Moz in 735.
The village was renamed to Arin in 1978.
History
Until 1978, the village was known as Daylakhlu. According to a tale passed down from ancestors, an esteemed Armenian individual once passed through the village and was captivated by the sight of a herd of horses, accompanied by playful foals trailing the carts. Impressed, the person exclaimed, "What a delightful foal game!" As horses held special reverence during that era, the locals subsequently referred to that area as Kurkakhaghats places ("places where foals play").
Later, probably in 1604, foreigners resettled the Arin community and changed Kurkakhaghats to Daylakhlu in their language.
One of the ancient landmarks in the region is the Sultan's cave, characterized by two walls with a round shape, standing at a height of 3-4 arshins. The remains of polished stones and artifacts dating back to the Stone Age were found. Besides, remnants of a ruined chapel from the 19th century and a Stone Age “Petak” (Beehive) cave have been preserved, which provide further evidence of Arin's settlement history, tracing back to the Stone Age.
Climate
Autumn in Arin is long, and winter is cold and windy, lasting 3.5-4 months.
Population
Some of the residents came from the village of Azatek.
The population dynamics of Arin over the years:
Occupation
The villagers are primarily involved in arable farming, animal husbandry, tobacco growing, and cultivation. Wheat is predominantly sown in the fall, while barley is planted in the spring.
The village comprises 73 households and covers a total area of 3669.2 hectares. This includes 337 hectares of arable land, 845 hectares of pasture, 2249 hectares of operational lands, 34 hectares of residential area, 41.1 hectares of lands with historical significance, 102.1 hectares of Herher reservoir area, and 274 hectares of privatized lands. The arable lands in the village are predominantly arid and consist of black soil.
Historical and cultural sites
The ruined chapel of the 19th century and the “Petak” (Beehive) cave of the Stone Age have been preserved.
Public facilities
The community benefits from a centralized network providing gas and electricity supply, supported by two transformers.
Besides, the community possesses the HerHer reservoir, which has a depth of 74 meters. The residential area consists of 73 buildings, predominantly 1-2 storey stone houses with attached plots.
References
External links
Populated places in Vayots Dzor Province
ბეჩოს თემი

ბეჩოს თემი (ბეჩოს ადმინისტრაციული ერთეული) — თემი ზემო სვანეთში, მესტიის მუნიციპალიტეტში, აერთიანებს 13 სოფელს: დოლასვიფი (თემის ცენტრი), ბაგვდანარი, გალაში, დოლი, მაზერი, ლანხვრი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი.
ისტორიულად შედიოდა ე. წ. სადადეშქელიანო სვანეთის შემადგენლობაში. სვანეთში რუსეთის იმპერიის მმართველობის დამყარების შემდეგ (XIX საუკუნის 50-იანი წლები) ბეჩოს ტერიტორიაზე, სოფელ მაზერში იყო სვანეთის საბოქაულოს ადმინისტრაციული ცენტრი.
დემოგრაფია
ზოგადი
2002 წლის აღწერის მონაცემებით თემში ცხოვრობდა 1 287 ადამიანი. 2014 წელს კი ფიქსირდება კლება, თემში ცხოვრობს 761 კაცი საიდანაც 370 მამაკაცია, ხოლო 391 ქალი
სოფლების მიხედვით
ლიტერატურა
სქოლიო
მესტიის მუნიციპალიტეტის თემები
ფუტურისტ-ლეფელები

ფუტურისტ-ლეფელები
„ფუტურისტ-ლეფელები” — XX საუკუნის 20-იანი წლების ქართველ მწერალთა დაჯგუფება, რომელიც ჩამოყალიბდა იტალიური და რუსული ფუტურიზმისა და რუსული ლეფის გავლენით. მათი პირველი საღამო გაიმართა 1922 წელს, ამავე წელს გამოქვეყნდა მანიფესტი „საქართველო—ფენიქსი”. „ფუტურისტ-ლეფელების“ გამოცემები იყო ალმანახები „H2 SO4“ (1924), „ლიტერატურა და სხვა“ (1924 —1925), გაზეთი „დროული“ (1925 —1926), ჟურნალი „მემარცხენეობა“ (1927 —1928) ჯგუფში გაერთიანებული იყვნენ პოეტები და მწერლები: ბ. აბულაძე, შალვა ალხაზიშვუილი, აკაკი ბელიაშვილი, დავით გაჩეჩილაძე, პავლე ნოზაძე, ბესარიონ ჟღენტი, ჟ. ღოღობერიძე, ნიკოლოზ ჩაჩავა, სიმონ ჩიქოვანი, აგრეთვე კუბიზმით გატაცებული მხატვრები: ირაკლი გამრეკელი, ბ. გორდეზიანი, მ. გოცირიძე და სხვები. „ფუტურისტ-ლეფელები“ ცდილობდნენ ისეთივე გადატრიალება მოეხდინათ მწერლობაში, როგორც ოქტომბრის რევოლუციამ მოახდინა სოციალურ სფეროში. წინამორბედ ფუტურისტთა კვალობაზე ისინი უკიდურეს ნიჰილიზმს ამჟღავნებდნენ კლასიკური მწერლობისადმი. მათი ცდა შეექმნათ ახალი დროის შესაბამისი ლიტერატურული სკოლა, რომელიც გაითვალისწუინებდა იტალიურ და რუსულ ფუტურიზმს, ლეფის, ნაწილობრივ-კონსტრუქტივიზმის გამოცდილებას და ძირფესვიანად გარდაქმნიდა ქართულ ლექსს, განუხორციელებელი აღმოჩნდა. „ფუტურისტ-ლეფელების“ გატაცებამ „ზაუმური ენით“ და „ორკესტრული ლექსალობით“ მაინც დადებითი როლი ითამაშა ქართული პოეზიის ფორმალური სრულყოფის საქმეში, რასაც ადასტურებს ამ ჯგუფის ყველაზე თვალსაჩინო პოეტის სიმონ ჩიქოვანის ადრინდელი შემოქმედება. 20-იანი წლების დამლევს ჯგუფი თვითლიკვიდაციის გზას დაადგა.
ლიტერატურა
ქართული ლიტერატურა
პრესიდენტ-როხასი (კოტაბატო)

პრესიდენტ-როხასი (კოტაბატო)
პრესიდენტ-როხასი (ოფიციალურად პრესიდენტ-როხასის მუნიციპალიტეტი; ) ― პირველი კლასის მუნიციპალიტეტი კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 52 512 ადამიანს შეადგენს. მოიცავს 25 ბარანგაის.
კლიმატი
რესურსები ინტერნეტში
President Roxas Profile at the DTI Cities and Municipalities Competitive Index
Philippine Census Information
სქოლიო
კოტაბატოს პროვინციის მუნიციპალიტეტები
პუშკინის ქუჩა (თბილისი)

პუშკინის ქუჩა (თბილისი)
ალექსანდრე პუშკინის ქუჩა — ქუჩა თბილისში, მთაწმინდისა და კრწანისის რაიონებში (გარეთუბანი), კოტე (კონსტანტინე) აფხაზის ქუჩიდან ნიკოლოზ ბარათაშვილის ქუჩამდე. ეს სახელი ქუჩას ეწოდა 1880 წელს თბილისის თვითმმართველობის ხმოსნის, ნიკო ნიკოლაძის წინადადებით. ალექსანდრე პუშკინი 1829 წელს, თბილისში ყოფნის დროს, ახლანდელი №5 შენობის ადგილას მდგარ ორსართულიან, ხის მოჩუქურთმებულაივნიან ტრაქტირში ცხოვრობდა.
ადრე აქ ავანაანთხევი ჩაედინებოდა, რომლის აღმოსავლეთ ნაპირს ქალაქის კედელი გასდევდა (შემონახულია ფრაგმენტები). XIX საუკუნის 20-30-იან წლებში დაიწყო ხევის ამოვსება და ქუჩის განაშენიანება. ქუჩაზე მრავლად იყო ჩაიხანები და სამიკიტნოები. შემდეგ (ახლანდელი საქართველოს ბანკი). 1885 საკვირაო ბაზრობის ტრადიციულ ადგილზე გაშენდა სკვერი, სადაც 1892 დაიდგა ალექსანდრე პუშკინის ბიუსტი (მოქანდაკე ფ. ხოდოროვიჩი). ალექსანდრე პუშკინისა და ლადო გუდიაშვილის ქუჩების კუთხეში დგას შალვა ამირანაშვილის სახელობის ხელოვნების სახელმწიფო მუზეუმის შენობა (ყოფილი სასულიერო სემინარია. XIX საუკუნის 30-იანი წლები; არქიტექტორი ჯ. ბერნარდაცი). შემონახულია XIX საუკუნის და XX საუკუნის დასაწყისის საცხოვრებელი სახლები.
ლიტერატურა
მთაწმინდის რაიონის ქუჩები
კრწანისის რაიონის ქუჩები
სალიჰა დილაშუბ სულთანი

სალიჰა დილაშუბ სულთანი
სალიჰა დილაშუბ ვალიდე სულთანი (დ. 1627 — გ. 1689) — ოსმალეთის იმპერიის სულთნის იბრაჰიმ I-ის მეორე ცოლი. სულეიმან II-ის დედა. ვალიდე სულთანი.
ბიოგრაფია
მისი წარმოშობა უცნობია, ზოგიერთი ისტორიკოსის მიხედვით, იგი დაიბადა 1627 წელს სერბიაში. მისი დაბადების სახელი ეკატერინა იყო.1642 წლის აპრილში გაუჩნდა უფლისწული სულეიმანი (შემგომში სულეიმან II).
ზოგიერთ ოსმალურ ქრონიკაში იგი მოიხსენიება როგორც „აშუბი“. სალიჰა დილაშუბ სულთანი იბრაჰიმის პირველი ფავორიტი ხარჭა იყო. ასევე აღსანიშნავია,რომ იბრაჰიმის ყველა ხარჭა,გარდა სალიჰა დილაშუბისა, 1000 აქჩეს იღებდა, სალიჰა კი-1300-ს. იგი ძალიან მეამიტი და ურჩი ხასიათის იყო.
სულთან იბრაჰიმის ტახტიდან ჩამოგდებისა და სიკვიდლის შემდეგ , იგი ძველ სასახლეში გააძევეს. სალიჰა იმედოვნება რომ თურჰან ჰატიჯე სულთანსა და ქოსემ სულთანს შორის კონფლიქტი მას გზას გაუხსნიდა დედა სულთნობისკენ. ქოსემი გეგმავდა თურჰანის შვილის, მეჰმედის ტახტიდან ჩამოგდებას და სულეიმანის, სალიჰას შვილის ტახტზე აყვანას. თუმცა,გეგმა გამჟღავნდა და თურჰან სულთანმა ჰარემის ზანგი საჭურისის დამხარებით ქოსემი მოკლა. ამით სალიჰას ასპარეზს დაღი ადესვა და 39 წელი ძველ სასახლეში გაატარა. 1687 წელს მეჰმედ IV იანიჩრებმა ტახტიდან ჩამოაგდეს და მის ნაცვლად აიყვანეს სალიჰას შვილი სულეიმან II. შვილის ოთხწლიანი მართველობიდან იცოცხლა მხოლოდ ორი წელი. გარდაიცვალა 1689 წელს. დაკრძალულია სულეიმანის მეჩეთში, სტამბოლში.
სქოლიო
ოსმალეთის სულთნების მეუღლეები
ოსმალეთის იმპერია
ვალიდე-სულთნები
დაბადებული 1627
დაბადებული 1689
ვასილივკა (კოზელშჩინის რაიონი)

ვასილივკა (კოზელშჩინის რაიონი)
ვასილივკა — სოფელი უკრაინაში. მდებარეობს პოლტავის ოლქის კოზელშჩინის რაიონში. 2013 წელს სოფლის მოსახლეობა 449 კაცს შეადგენდა.
რესურსები ინტერნეტში
სოფლის ამინდი
კოზელშჩინის რაიონის სოფლები
ბარლინგტონი

ბარლინგტონი — ქალაქი აშშ-ში. მდებარეობს აიოვის შტატის დე-მოინის ოლქში. 2010 წლის მონაცემებით ქალაქის მოსახლეობა შეადგენს 25663 კაცს.
იხილეთ აგრეთვე
აიოვის ქალაქების სია
აიოვის ქალაქები
ვლადიმერ ნიკოლაევი

ვლადიმერ ნიკოლაევი
ვლადიმირ ნიკოლოზის ძე ნიკოლაევი (დ. 10 ოქტომბერი, 1973, ვლადივოსტოკი) — რუსი პოლიტიკოსი, ქალაქ ვლადივოსტოკის მერი 2004-2008 წლებში.
ვლადიმირ ნიკოლაევი რუსეთის ყოფილი პრეზიდენტი ვლადიმერ პუტინის მმართველი პარტიის „ერთიანი რუსეთი“ წევრი იყო და თევზისა და ხორცის რეწვის, ასევე ხის გადამმამუშავებელ საწარმოებს ფლობს. ნიკოლაევი ვლადივოსტოკის მერი გახდა მას შემდეგ, რაც მისი ოპონენტი ამ უკანასკნელის ოფისის შესასვლელთან დადებულმა ნაღმმა იმსხვერპლა. ქალაქ ვლადივოსტოკის სასამართლობა ნიკოლაევი მერის პოსტიდან გადააყენა 2008 წელს. ამ გადაწყვეტილების მიღებისთანავე ნიკოლაევმა პრეს-კონფერენცია გამართა, სადაც ამ ბრალდებას ვიღაცის შეკვეთით მის წინააღმდეგ გამართული ბინძური კამპანია და სრული ფალსიფიკაცია უწოდა. თავდაპირველად პრიმორსკის მხარემ მასზე კრიმინალური გამოძიება სახელმწიფო ხაზინის განიავების ბრალდებით დაიწყო, რის გამოც ქალაქის სასამართლოს გადაეცა მოთხოვნა მისთვის მერის უფლებამოსილების ჩამორთმევაზე.
რესურსები ინტერენტში
ვლადიმერ ნიკოლაევი
ერთი მერის ისტორია
რუსი პოლიტიკოსები
დაბადებული 10 ოქტომბერი
დაბადებული 1973
მღვდელმოწამე არისტიონი

მღვდელმოწამე არისტიონი — ალექსანდრიელი ეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 3 სექტემბერი, ახალი სტილით - 16 სექტემბერი. ჭეშმარიტი სარწმუნოების ქადაგებისათვის შეიპყრეს და სირიის ალექსანდრიის მმართველს მიჰგვარეს. სამსჯავროზე მან ახოვნად აღიარა ქრისტე, რისთვისაც ცეცხლში დაწვა მიესაჯეს. ნეტარის მარტვილობის თარიღი უცნობია.
ლიტერატურა
„წმიდანთა ცხოვრება“, ტომი III, თბილისი, 2001 წელი
მართლმადიდებელი ეკლესიის წმინდანები
ჰუსეინი (იორდანია)

ჰუსეინი (იორდანია)
ჰუსაინ იბნ ტალალი, ჰუსაინ I (დ. 14 ნოემბერი, 1935, ამანი — გ. 7 თებერვალი, 1999, იქვე) — იორდანიის მეფე 1952–1999 წლებში. იორდანიის მეფეების თალალის შვილი და აბდულა II-ის მამა. წარმოდგებოდა ჰაშმიდების დინასტიიდან.
ლიტერატურა
იორდანიის მეფეები
დაბადებული 14 ნოემბერი
დაბადებული 1935
გარდაცვლილი 7 თებერვალი
გარდაცვლილი 1999
ბეტმენი ბრუნდება

ბეტმენი ბრუნდება — 1992 წლის ფილმი, რომელიც ეფუძნება კომპანიის DC Comics კომიქსების გმირის ბეტმენის თავგადასავალს. ფილმის რეჟისორია ტიმ ბარტონი, ხოლო როლებს ასრულებენ: მაიკლ კიტონი (ბეტმენი), დენი დევიტო (პინგვინი), მიშელ პფაიფერი (ქალი-კატა) და კრისტოფერ უოკენი (მაქს შრეკი) ეს ფილმი არის მეორე კომპანიის Warner Brothers მიერ ბეტმენის თემაზე გადაღებული ფილმებიდან.
სიუჟეტი
მრავალი წლის შემდეგ ქალაქში ბრუნდება მშობლებისგან მიტოვებული პინგვინი, რომელსაც სურს, შური იძიოს მთელ სამყაროზე და ქალაქ გოთემის მოსახლეობა გაანადგუროს. პინგვინი შეეკვრება ბოროტ ბიზნესმენს, მაქს შრეკს, რათა ქალაქის მერი გახდეს. მას წინ აღუდგება ბეტმენი. შრეკის გეგმებს მისი მდივანი, სელინა კაილი გაიგებს. შრეკი ფანჯრიდან აგდებს სელინა კაილს. სელინა ქალ-კატად გადაიქცევა. ის ძველ იდენტობაზე უარს ამბობს. ქალი-კატა პირველად მაშინ გამოჩნდება, როდესაც პინგვინი საჯაროდ აცხადებს, რომ მშობლებს აპატია. მაქს შრეკი პინგვინის საარჩევნო კამპანიას აორგანიზებს. სანამ ბეტმენი და პინგვინი ერთმანეთს ესაუბრებიან, ქალი-კატა მაღაზიას აფეთქებს. ქალი-კატა და პინგვინი შეთქმულებას დაგეგმავენ, რათა პრინცესას მკვლელობა ბეტმენს დაბრალდეს. ქალი-კატა ბეტმენს ეუბნება, რომ მისი გადადგომის დროა. პინგვინი აპირებს გოთემის პირველშობილი ბიჭები გაიტაცოს და კანალიზაციაში ჩარეცხოს. ბეტმენი მის წინააღმდეგ ნამდვილ პინგვინებს გამოიყენებს. შემდეგ ის ცდილობს გადააფიქრებინოს ქალ-კატას მაქს შრეკზე შურისძიება, მაგრამ ამაოდ. ბოლოს პინგვინიც მოკვდება.
როლებში
კრისტოფერ უოკენი — მაქს შრეკი
მიშელ პფაიფერი — სელინა კაილი, ქალი-კატა
დენი დევიტო — პინგვინი, ოსვალდ კობლეპოტი
მაიკლ კიტონი — ბეტმენი
რესურსები ინტერნეტში
ფილმები ბეტმენზე
ტიმ ბარტონის ფილმები
1992 წლის ფილმები
ამერიკული ფილმები
ინგლისურენოვანი ფილმები
The 12" Collection

The 12" Collection — ინგლისური როკ ჯგუფ Queen-ის მიერ 1992 წელს გამოშვებული კომპილაციური ალბომი. მასში შეტანილია სიმღერები ოთხეულის 12 დიუმიანი სინგლებიდან და რემიქსები. მიუხედავად მისი ასეთი სპეციფიკისა, აღსანიშნავია, რომ Bohemian Rhapsody 12 დიუმიან სინგლზე არასოდეს გამოცემულა.
სიმღერების სია
Bohemian Rhapsody - მერკური - 5:58
Radio Ga Ga (ვრცელი ვერსია) - ტეილორი - 6:53
Machines (Or 'Back to Humans') (12 ინსტრუმენტული) - ტეილორი/მეი - 5:08
I Want to Break Free (Extended Mix) - დიკონი - 7:19
It's a Hard Life (12 ვრცელი მიქსი) - მერკური - 5:05
Hammer to Fall (The Headbanger's Mix) - მეი - 5:23
Man on the Prowl (ვრცელი ვერსია) - მერკური - 6:04
A Kind of Magic (ვრცელი ვერსია) - ტეილორი - 6:25
Pain Is So Close to Pleasure (12" ვერსია) - მერკური/დიკონი - 6:01
Breakthru (ვრცელი ვერსია) - Queen - 5:44
The Invisible Man (12" ვერსია) - Queen - 5:30
The Show Must Go On - Queen - 4:34
სქოლიო
1992 წლის კომპილაციური ალბომები
Queen-ის კომპილაციური ალბომები
Parlophone-ის კომპილაციური ალბომები